turjo4nis/wikipedia-bn-dump-20250701 huggingface dataset:
শাকিল আহমেদ (দ্ব্যর্থতা নিরসন)

শাকিল আহমেদ বলতে যাদেরকে বোঝানো হতে পারে;

শাকিল আহমেদ - বর্ডার গার্ড বাংলাদেশের মহাব্যবস্থাপক ও বাংলাদেশ সেনাবাহিনীর দুই তারকাবিশিষ্ট জেনারেল।
শাকিল আহমেদ (ফুটবলার) -  বাংলাদেশী ফুটবলার।
শাকিল আহমেদ (শুটার) - বাংলাদেশী ক্রীড়াবিদ।
শাকিল আহমেদ (ফিল্ড হকি) - ভারতীয় হকি খেলোয়াড়।
শাকিল আহমেদ (ক্রিকেটার) - পাকিস্তানি ক্রিকেটার।
শাকিল আহমেদ (ক্রিকেটার, জন্ম ১৯৭১) - পাকিস্তানি ক্রিকেটার।

আরও দেখুন 

 সাকিল আহমেদ, বাংলাদেশ সেনাবাহিনীর জেনারেল যিনি বর্ডার গার্ড বাংলাদেশের মহাপরিচালক।
মমতাজ উদ্দিন আহমেদ

এয়ার ভাইস মার্শাল মমতাজ উদ্দিন আহমেদ (২০ ডিসেম্বর ১৯৪১ – ২২ সেপ্টেম্বর ২০১৯) বাংলাদেশ বিমান বাহিনীর সাবেক প্রধান। 
দিনাজপুর জেলার কসবাতে জন্ম ২০ ডিসেম্বর ১৯৪৪ সালে। ১৯৬৫ সালের ভারত-পাকিস্তান যুদ্ধে সক্রিয় অংশগ্রহণ করে সাহসীতার সাথে যুদ্ধ করেন।

কর্মজীবন 
মমতাজ উদ্দিন আহমেদ ১৯৬৩ সালে পাইলট হিসেবে পাকিস্তান বিমান বাহিনীর ২৩ স্কোয়াড্রন হিসেবে তার কর্মজীবন শুরু করেন। তিনি ১৯৬৫ সালের ভারত-পাকিস্তান যুদ্ধে সক্রিয় অংশগ্রহণ করে সাহসীতার সাথে যুদ্ধ করেন। তিনি মুক্তিযুদ্ধের সময় সারগোধা এয়ারবেসে স্কোয়াড্রন লিডার ছিলেন এবং ১৯৭৪ সাল পর্যন্ত পাকিস্তানে যুদ্ধাবন্দি হিসাবে আটক ছিলেন।  বিএএফ-তে তিনি ফ্লাইং উইংয়ের ওসি, বিএএফ একাডেমি ডিসি, বেস কমান্ডার, অপারেশন ডিরেক্টর এবং এ্যাস হিসেবে বাংলাদেশ বিমান বাহিনী সদর দফতরে দায়িত্ব পালন করেন।  ২৩ জুলাই ১৯৮৭ থেকে ৪ জুন ১৯৯১ সাল পর্যন্ত তিনি বাংলাদেশ বিমান বাহিনীর প্রধান ছিলেন।  ৪ জুন ১৯৯১ সালে তিনি অবসর গ্রহণ করেন।  তিনি ২২শে সেপ্টেম্বর ২০১৯ সালে ঢাকা সিএমএইচে মৃত্যুবরণ করেন।

তথ্যসূত্র 

১৯৪৪-এ জন্ম
বিমান বাহিনী প্রধান (বাংলাদেশ)
বাংলাদেশ বিমান বাহিনীর এয়ার মার্শাল
২০১৯-এ মৃত্যু
পিএএফ কলেজ সারগোদার প্রাক্তন শিক্ষার্থী
কুক প্রণালি

কুক প্রণালি ওশেনিয়ার রাষ্ট্র নিউজিল্যান্ডের উত্তর দ্বীপ ও দক্ষিণ দ্বীপকে পৃথককারী সামুদ্রিক প্রণালি। উত্তর-পশ্চিম থেকে দক্ষিণ-পূর্বে দিকে বিস্তৃত প্রণালিটি পশ্চিমে তাসমান সাগরকে পূর্বদিকে দক্ষিণ প্রশান্ত মহাসাগরের সাথে সংযুক্ত করেছে। প্রণালিটির প্রশস্ততা পরিবর্তনশীল; এটি সর্বনিম্ন ২৩ কিলোমিটার  থেকে সর্বাধিক ১৪৫ কিলোমিটার পর্যন্ত প্রশস্ত হতে পারে। এর গড় গভীরতা ১২৮ মিটার বা ৪২০ ফুট। আনুমানিক ১৭৭০ সালে ব্রিটিশ অভিযাত্রী ক্যাপ্টেন জেমস কুক সম্পূর্ণ প্রণালিটি আবিষ্কার করেন এবং তার নামে এর নামকরণ করা হয়। তিনি আরাপাওয়া দ্বীপে পাহাড়ের উপর থেকে প্রণালিটি অবলোকন করেন। এর আগে ওলন্দাজ অভিযাত্রী আবেল তাসমান প্রণালিটির পশ্চিম প্রান্তে প্রবেশ করেন এবং অনুমান করেন যে এটি একটি উপসাগর। নিউজিল্যান্ডের আদিবাসী জাতি মাওরিদের ভাষাতে এই প্রণালিটির নাম "রাউকাওয়া সাগর"।

কুক প্রণালির দুই তীরেই খাড়া পার্বত্য ঢালের সারি রয়েছে। বিশেষ করে দক্ষিণ দ্বীপের তীরের উপসাগরগুলি অনেক গভীর। প্রণালিতে সমুদ্রস্রোত বিপজ্জনক ও এখানকার জলবায়ু প্রায়শই ঝঞ্ঝাবিক্ষুব্ধ থাকে, তাই এটি নৌযোগে অতিক্রম করা অত্যন্ত দুরূহ। এখানে অনেক জাহাজডুবি ও মৃত্যু হয়েছে। ১৯০৯ সালে সবচেয়ে খারাপ দুর্ঘটনায়  "পেঙ্গুইন" নামের ফেরিটি ডুবে গেলে ৭৫ জনের মৃত্যু হয়। তাই নিউজিল্যান্ডের উত্তর দ্বীপের ওয়েলিংটন শহর থেকে দক্ষিণ দ্বীপের ব্লেনহাইম শহরে মূলত বিমানযোগে আকাশপথে কিংবা রেল ফেরির মাধ্যমে পরিবহন সম্পন্ন হয়। প্রণালির তলদেশ দিয়ে যোগাযোগের তার ও বৈদ্যুতিক তার চলে গেছে, যার দায়িত্বে আছে "ট্রান্সপাওয়ার নিউজিল্যান্ড লিমিটেড" প্রতিষ্ঠান। ১৮৬৬ সালে বৈদ্যুতিক তারগুলি স্থাপন করা হয়।

ছবিতে কুক প্রণালি

তথ্যসূত্র

ওশেনিয়ার সামুদ্রিক প্রণালি
প্রশান্ত মহাসাগরের প্রণালি
নিউজিল্যান্ডের সামুদ্রিক প্রণালি
দেশ অনুযায়ী ওশেনিয়ার সামুদ্রিক প্রণালি
ইন্ডিয়ান অ্যাসোসিয়েশন গ্রাউন্ড

ইন্ডিয়ান অ্যাসোসিয়েশন গ্রাউন্ড সিঙ্গাপুরে অবস্থিত একটি ক্রিকেট গ্রাউন্ড। উক্ত গ্রাউন্ডে ২০০৯ আইসিসি বিশ্ব ক্রিকেট লিগ ষষ্ঠ বিভাগ এবং ২০১২ আইসিসি বিশ্ব ক্রিকেট লিগ পঞ্চম বিভাগ প্রতিযোগিতা, এবং ২০১৮ অনূর্ধ্ব-১৯ ক্রিকেট বিশ্বকাপের বাছাইপর্বের আয়োজন করা হয়। ২০১৯ এর জুলাই মাসে উক্ত মাঠে ২০১৮-১৯ আইসিসি টি২০ বিশ্বকাপ এশিয়া বাছাইপর্ব আঞ্চলিক ফাইনালের আয়োজন করা হয়।

তথ্যসূত্র 

সিঙ্গাপুরে ক্রিকেট মাঠ
সিঙ্গাপুরে ক্রিকেট
সিঙ্গাপুরে ক্রীড়া
এম. এ. মতিন (মাগুরার রাজনীতিবিদ)

মেজর জেনারেল এম. এ. মতিন হলেন বাংলাদেশি সামরিক কর্মকর্তা ও রাজনীতিবিদ। তিনি তৃতীয় জাতীয় সংসদ নির্বাচন ও চতুর্থ জাতীয় সংসদ নির্বাচনে মাগুরা-১ আসনের সংসদ সদস্য হিসেবে নির্বাচিত হয়েছিলেন।

তথ্যসূত্র 

জাতীয় পার্টির রাজনীতিবিদ
মাগুরা জেলার রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
বাঙালি রাজনীতিবিদ
বাংলাদেশ সেনাবাহিনীর জেনারেল
মাগুরা জেলার ব্যক্তি
শার্পলেস ইপক্সিডেশন

শার্পলেস ইপক্সিডেশন বিক্রিয়া হল প্রাইমারি এবং সেকেন্ডারি আ্যলাইলিক আ্যলকোহল থেকে 2,3-ইপক্সিআ্যলকোহল তৈরির একটি এনানসিওসিলেক্টিভ রাসায়নিক বিক্রিয়া।

বিক্রিয়ায় উৎপন্ন ইপক্সাইডের রাসায়নিক বিন্যাস বিক্রিয়াতে উপস্থিত আলোক সক্রিয় টার্টারেট ডাইএস্টারের (সাধারণত ডাইইথাইল টার্টারেট বা ডাইআইসোপ্রোপাইল টার্টারেট) এনানসিওমার দ্বারা নির্ধারিত হয়। জারক পদার্থটি হল টার্ট-বিউটাইল হাইড্রোপারঅক্সাইড। এনানসিওমারের নিবার্চনশীলতা টাইটেনিয়াম টেট্রা(আইসোপ্রোপক্সাইড) (Ti(OiPr)4) এবং ডাইইথাইল টার্টারেট থেকে তৈরি অনুঘটক দ্বারা হয়। 3Å মলিকিউলার সিভের উপস্থিতিতে ৫-১০ শতাংশ অনুঘটক জরুরি।

শার্পলেস ইপক্সিডেশনের সাফল্য পাঁচটি প্রধান দিকের জন্য। প্রথমত, ইপক্সাইডগুলোকে সহজেই ডাইঅল, আ্যমিনোআ্যলকোহল এবং ইথারে রূপান্তরিত করা যায়, সুতরাং প্রাকৃতিক যৌগের সিন্থেসিসে আলোক সক্রিয় ইপক্সাইড তৈরি গুরুত্বপূর্ণ। দ্বিতীয়ত, প্রাইমারি এবং সেকেন্ডারি আ্যলাইলিক আ্যলকোহলগুলো সহ যৌগের প্রাচুর্যতা বেশি। তৃতীয়ত, শার্পলেস ইপক্সিডেশনের বিক্রিয়াজাত পদার্থগুলো প্রায়ই ৯০ শতাংশের উপরে এনানসিওমারিক এক্সসেস (বেশি) হিসাবে থাকে। চতুর্থত, শার্পলেস ইপক্সিডেশনের বিক্রিয়াজাত পদার্থ কি হবে তা অনুমান করা যায়। অবশেষে, শার্পলেস ইপক্সিডেশনের বিক্রিয়ক বাণিজ্যিকভাবে পাওয়া যায় ও তুলনামূলক সস্তা।

বেশ কিছু সমীক্ষা প্রকাশিত হয়েছে।

অপ্রতিসম অক্সিডেশনের উপর কাজ করার জন্য কার্ল বেরি শার্পলেস ২০০১ সালে রসায়নে নোবেল পুরস্কার লাভ করেন। পুরস্কারটি উইলিয়াম স্ট্যান্ডিশ নোলস এবং রিওজি নয়োরি এই দুজনের সাথে ভাগ করা হয়েছিল।

অনুঘটকের গঠন
অনুঘটকটির গঠন অনিশ্চিত। সকল গবেষণা থেকে বিবেচনা করা হয়েছে যে অনুঘটকটি ডাইআ্যলকক্সি টার্টারেট টাইটেনিয়ামের ([Ti(tartrate)(OR)2]) ডাইমার। একইরকমের আরো পাঁচটি টাইটেনিয়াম কমপ্লেক্সের এক্স-রে গঠনের উপর ভিত্তি করে এই ইপক্সিডেশন বিক্রিয়ার সক্রিয় অনুঘটকের গঠন প্রতিস্থাপিত করা হয়, যা নিচের ছবিতে দেওয়া হলো।

নির্বাচনশীলতা
শার্পলেস ইপক্সিডেশন বিক্রিয়ায় কোন এনানসিওমারটি বেশি পরিমানে উৎপন্ন হবে তা নিচের চিত্রে দেওয়া মডেল এর সাহায ব্য়খা করা হয়।

কাইনেটিক রেজোলিউসন

আ্যলাইলিক আ্যলকোহলের পারিপার্শ্বিক অবস্থা

আরও দেখুন

তথ্যসূত্র

বহিঃসংযোগ
জৈব জারণ-বিজারণ বিক্রিয়া
ব্যক্তিনামাঙ্কিত বিক্রিয়া
আত্মদর্শন

আত্মদর্শন হচ্ছে নিজের নিজস্ব সচেতন চিন্তাভাবনা এবং অনুভূতিগুলির পরীক্ষা। মনোবিজ্ঞানে, আত্নদর্শন প্রক্রিয়া একমাত্র মানসিক অবস্থা পর্যবেক্ষণের উপর নির্ভর করে, যেখানে আধ্যাত্মিকতার মাধ্যমে এটি একটি ব্যক্তির আত্মার পরীক্ষাও হতে পারে। আত্নদর্শন মানুষের স্ব-প্রতিফলনের সাথে ঘনিষ্ঠভাবে সম্পর্কিত এবং বহিরাগত পর্যবেক্ষণের সাথে সম্পূর্ণ বিপরীত।

তথ্যসূত্র 

অধিবিদ্যার ধারণা
স্বকীয় সত্তা
স্বকীয় সত্তার ধারণা
কাঁটা খৈ

কাঁটা খৈ বা খৈ ফুল (ইংরেজি: Singapore holly বা dwarf holl) হচ্ছে মালপিঘিয়াসি পরিবারের খাটো গুল্ম জাতীয় সপুষ্পক উদ্ভিদ। এই প্রজাতির উদ্ভিদের আদি নিবাস ক্যারিবীয় দ্বীপপুঞ্জ। ফল ড্রুপ জাতীয়। বাগানের বেড়া হিসেবে সারিবদ্ধভাবে এই উদ্ভিদ লাগালে সুন্দর মানায়।

তথ্যসূত্র

বহিঃসংযোগ 

 Malpighia coccigera information 
 Malpighia coccigera information

ক্যারিবীয় দ্বীপপুঞ্জের উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
মোস্তাফিজুর রহমান মানিক

মোস্তাফিজুর রহমান মানিক একজন বাংলাদেশী পরিচালক। তার পরিচালনার চলচ্চিত্র মধ্যে রয়েছে  দুই নয়নের আলো, মন ছুঁয়েছে মন,  মা আমার চোখের মণি এবং জান্নাত।  তাছাড়াও তিনি জান্নাত পরিচালনার জন্য ২০১৮ সালে জাতীয় চলচ্চিত্র পুরস্কার লাভ করেন।

চলচ্চিত্র 
 দুই নয়নের আলো (২০০৫)
 মন ছুঁয়েছে মন (২০০৯)
 মা আমার চোখের মণি (২০১১)
 কিছু আশা কিছু ভালোবাসা (২০১৩)
 চুপি চুপি প্রেম (২০১৫) 
 জান্নাত (২০১৮)
 আনন্দ অশ্রু (নির্মাণাধীন)
 আশীর্বাদ (নির্মানাধীন) 
 এত প্রেম এত মায়া (নির্মাণাধীন)
 যাও পাখি বলো তারে (২০২২)
 স্বপ্নে দেখা রাজকন্যা (নির্মানাধীন)
 হাহাকার (নির্মানাধীন)
 ডার্ক ওয়ার্ল্ড (২০২৪)

তথ্যসূত্র

বহিঃসংযোগ  

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশী চলচ্চিত্র পরিচালক
বাংলাদেশী পরিচালক
শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
আবদুর রশীদ বিশ্বাস

আবদুর রশীদ বিশ্বাস (মৃত্যু: ১১ ডিসেম্বর ১৯৯১) বাংলাদেশের মাগুরা জেলার রাজনীতিবিদ ও মুক্তিযুদ্ধের সংগঠক যিনি তৎকালীন যশোর-১০ আসনের সংসদ সদস্য ছিলেন।

প্রাথমিক জীবন 
আব্দুর রশীদ বিশ্বাস মাগুরা জেলার মহম্মদপুর উপজেলার বিনোদপুর ইউনিয়নের খালিয়া গ্রামে জন্মগ্রহণ করেন।

রাজনৈতিক জীবন 
আব্দুর রশীদ বিশ্বাস শিক্ষক ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন যশোর-১০ আসন থেকে সংসদ সদস্য নির্বাচিত হন।

মৃত্যু 
আব্দুর রশীদ বিশ্বাস ১১ ডিসেম্বর ১৯৯১ সালে মৃত্যুবরণ করেন।

তথ্যসূত্র 

বাংলাদেশ আওয়ামী লীগের রাজনীতিবিদ
মাগুরা জেলার রাজনীতিবিদ
প্রথম জাতীয় সংসদ সদস্য
বাঙালি রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
১৯৯১-এ মৃত্যু
বাংলাদেশ কৃষক শ্রমিক আওয়ামী লীগের রাজনীতিবিদ
কুলিয়া ইউনিয়ন, দেবহাটা

কুলিয়া ইউনিয়ন বাংলাদেশের খুলনা বিভাগের সাতক্ষীরা জেলার দেবহাটা উপজেলার একটি ইউনিয়ন, প্রশাসনিক এলাকা।

অবস্থান ও সীমানা 
কুলিয়া ইউনিয়নেরর উত্তরে আলীপুর ইউনিয়ন,দক্ষিণে পারুলিয়া ইউনিয়ন,পূর্বে ফিংড়ী ইউনিয়ন এবং ভোমরা যা ভারতের পশ্চিমবঙ্গ রাজ্যের কোল ঘেষে অবস্থিত।

ইতিহাস 
কুলিয়া ইউনিয়নে সাতক্ষীরা জমিদারদের গুরুঠাকুরগন বাস করতেন যে কারণে এখানকার ডাকঘর ও একটি গ্রামের নাম গুরুগ্রাম।

প্রশাসনিক এলাকা 

 বহেরা,
 বালিয়াডাঙ্গা,
 হিরারচক,
 পুষ্পকাটি,
 খাসখামার,
 উ:কুলিয়া,
 দ:কুলিয়া,
 পূর্ব কুলিয়া,
 দত্তডাঙ্গা,
 কামট পাড়া,
 কুলতলী, 
 সুবর্ণাবাদ,
 নুনেখোলা,
 রঘুনাথপুর, 
 রামনগর,
 টিকেট, 
 হিজলডাঙ্গা, 
 দেউকুল, 
 গবিন্দপুর, 
 পারগাভা, 
 রাজারাম, 
 শশাডাঙ্গা, 
 শ্যামনগর, 
 গোবরাখালী,
 ভেন্নাপোতা,
 বড়বড়িয়া,
 ঢালীর ঘের,
 আন্দুলপোতা,
 কদমখালী,
 চরবালিথা,
 বিল শিমুলবাড়ীয়া,
 জেলমারী,
 কড়েমারী।

আয়তন ও জনসংখ্যা 
আয়তনঃ ৫৯.৪৯ বর্গ কি:মি:। জনসংখ্যাঃ ৩৫,১৫৪ জন। পুরুষ ১৭,৯৪৯ জন, মহিলা ১৭,২০৫ জন, মুসলমান ২৬,৩৭৪ জন, হিন্দু ৬৩৭৫ জন, অন্যান্য ২৩৯৩ জন।

শিক্ষা 
শিক্ষার হার :  ৮৬.০৪%

শিক্ষা প্রতিষ্ঠান

 প্রাথমিক বিদ্যালয়ের সংখ্যা ৮টি
 মাধ্যমিক বিদ্যালয় ০২টি
 মাধ্যমিক বালিকা বিদ্যালয় ১টি
 দাখিল মাদ্রাসা ৩টি
 উপ-আনুষ্ঠানিক বিদ্যালয় ৩৭টি
 জামে মসজিদ ৪৮টি

দর্শনীয় স্থান

উল্লেখযোগ্য ব্যক্তিত্ব

জনপ্রতিনিধি 
বর্তমান চেয়ারম্যান- মোঃ আছাদুল হক ()

আরও দেখুন 

 পারুলিয়া ইউনিয়ন
 সখিপুর ইউনিয়ন
 নওয়াপাড়া ইউনিয়ন

তথ্যসূত্র 
http://www.bpcdoa.com/ 

http://www.bpcdoa.com/downloads/ml-1.pdf

বহিঃসংযোগ 

দেবহাটা উপজেলার ইউনিয়ন
সাতক্ষীরা জেলার ইউনিয়ন
পারুলিয়া ইউনিয়ন

পারুলিয়া ইউনিয়ন বাংলাদেশের খুলনা বিভাগের সাতক্ষীরা জেলার দেবহাটা উপজেলার একটি ইউনিয়ন, প্রশাসনিক এলাকা।

অবস্থান ও সীমানা

ইতিহাস

প্রশাসনিক এলাকা 

 উত্তর কোমরপুর
 দক্ষিণ কোমরপুর
 সেকেন্দ্রা
 উত্তর পারুলিয়া
 ফুলবাড়ি,
 খাসপাড়া,
 গড়িয়াডাঙ্গা,
 ঘড়িয়াডাঙ্গা
 মাঝ পারুলিয়া
 খেজুরবাড়িয়া,
 শাহজানপুর,
 নিশ্চিন্তপুর,
 খড়িয়াডাঙ্গা
 দক্ষিণ পারুলিয়া
 নাজিরেরঘের,
 বড়শান্তা,
 ছোট শান্তা,
 পলগাদা,
 পাতাখালী
 গুচ্ছগ্রাম (আদর্শ গ্রাম)
 বশিরাবাদ,
 বয়সা,
 চারকুনি,
 নোড়ারচক,
 খলিসাখালী,
 চালতেতলা,
 রাঙ্গাশিশা,
 কৈখালী

আয়তন ও জনসংখ্যা 
আয়তনঃ ১৭ কি.মি.। মোট জনসংখ্যাঃ ৩৮,৪১৫ জন। নারী ১৮,৮৪৪ জন, পুরুষ ১৯৫৭০ জন, পরিবার সংখ্যা ৫৯৮৭, মুসলিম ৮৪%, হিন্দু ১৬%।

শিক্ষা 
শিক্ষার হার : শিক্ষার হার ৫৫.৬৬

শিক্ষা প্রতিষ্ঠান

 সরকারী প্রাথমিক বিদ্যালয় ০৫টি
 বেসরকারী প্রাথমিক বিদ্যালয় ০৬ টি
 মাধ্যমিক বিদ্যালয় ০২ টি
 নিম্ম মাধ্যমিক বিদ্যালয় ০২টি
 বেসরকারী কলেজ ০১ টি
 মসজিদ ৪৬ টি
 মন্দির ১৭ টি
 কিন্ডার গার্ডেন ০৩ টি
 মক্তব ১৬ টি
 হেফজখানা ০৭ টি
 এতিম খানা ০৫ টি

দর্শনীয় স্থান 

 লিমপিড বোটানিক্যাল গার্ডেন

উল্লেখযোগ্য ব্যক্তিত্ব

জনপ্রতিনিধি 
বর্তমান চেয়ারম্যান- মোঃ গোলাম ফারুখ বাবু

আরও দেখুন 

 সখিপুর ইউনিয়ন
 নওয়াপাড়া ইউনিয়ন
 দেবহাটা ইউনিয়ন

তথ্যসূত্র

বহিঃসংযোগ 

দেবহাটা উপজেলার ইউনিয়ন
সাতক্ষীরা জেলার ইউনিয়ন
খানপুর ইউনিয়ন, বিরামপুর

খানপুর ইউনিয়ন বাংলাদেশের রংপুর বিভাগের দিনাজপুর জেলার বিরামপুর উপজেলার একটি প্রশাসনিক এলাকা।

ইতিহাস
বিরামপুর উপজেলার একটি ঐতিহ্যবাহী অঞ্চল এবং দর্শণীয় স্থানে ভরপুর খানপুর ইউনিয়ন।কালপরিক্রমায়, সরকার ও বিভিন্ন বেসরকারি প্রতিষ্ঠান, স্থানীয় গণ্যমান্য ব্যক্তির সহযোগীতায় আজ খানপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় সুপ্রতিষ্ঠিত হয়েছে।

প্রশাসনিক অবকাঠামো 
এই ইউনিয়নে আদিবাসী লোকসংখ্যা ৩৬৫০ জন। এর মৌজার সংখ্যা ১৬টি এবং বাজারের সংখ্যা ১টি। খানপুরে মোট সরকারি প্রাথমিক বিদ্যালয় ১৩টি এবং অন্যান্য প্রাথমিক বিদ্যালয় ০২টি। ইউনিয়নে উচ্চ বিদ্যালয় ১টি। গ্রাম সমূহের নামঃ-

 ১। বলরাম পুর
 ২। বেল পুকুর
 ৩। চড়াইভিটা
 ৪। খোশালপুর
 ৫। খানপুর
 ৬। চরকাই
 ৭। দ: শাহাবাজপুর
 ৮। বারকোনা
 ৯। পোড়াগ্রাম
 ১০। চেংমারী
 ১১। দ: শাহাবাজপুর
 ১২। ধানজুড়ি কালীশহর
 ১৩। নেটাশন
 ১৪। দিঘলচান
 ১৫। রতনপুর কালীশহর
 ১৬। প্রান্নাথপুর
 ১৭। রতনপুর
 ১৮। ঢাকোন্দ
 ১৯। কূর্শাখালী
 ২০। বুকচ
 ২১। মঙ্গলপুর
 ২২। মহাপুকুর
 ২৩। নয়ানী খোশালপুর
 ২৪। প: জয়দেবপুর
 ২৫। প্রয়াগপুর
 ২৬। নটকুমারী সোনাজুড়ি
 ২৭। পত্নিচান
 ২৮। উত্তর রতনপুর
 ২৯। রামদেবপুর
 ৩০। সাতানী খোশালপুর
 ৩১।সন্দলপুর

শিক্ষার হার ও শিক্ষা প্রতিষ্ঠান

দর্শনীয় স্থান

জনপ্রতিনিধি

আরও দেখুন 
 দিওড় ইউনিয়ন

তথ্যসূত্র

বহিঃসংযোগ 

বিরামপুর উপজেলার ইউনিয়ন
দেবহাটা ইউনিয়ন

দেবহাটা ইউনিয়ন বাংলাদেশের খুলনা বিভাগের সাতক্ষীরা জেলার দেবহাটা উপজেলার একটি ইউনিয়ন, প্রশাসনিক এলাকা।

অবস্থান ও সীমানা

ইতিহাস

প্রশাসনিক এলাকা

আয়তন ও জনসংখ্যা

শিক্ষার হার ও শিক্ষা প্রতিষ্ঠান 
শিক্ষার হার : 

শিক্ষা প্রতিষ্ঠান

দর্শনীয় স্থান

উল্লেখযোগ্য ব্যক্তি

জনপ্রতিনিধি 
বর্তমান চেয়ারম্যান-

চেয়ারম্যানগণের তালিকা

আরও দেখুন 

 কুলিয়া ইউনিয়ন, দেবহাটা
 পারুলিয়া ইউনিয়ন
 সখিপুর ইউনিয়ন

তথ্যসূত্র

বহিঃসংযোগ 

দেবহাটা উপজেলার ইউনিয়ন
সাতক্ষীরা জেলার ইউনিয়ন
এম.এম. জুট মিলস লিমিটেড

এম.এম. জুট মিলস লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।

অবস্থান 
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ডের বাঁশবাড়িয়া এলাকায় অবস্থিত।

ইতিহাস 
এই শিণ্প প্রতিষ্ঠানটি ১৯৬৯ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। পরবর্তীতে দেনার দায়ে বন্ধ করে দেয়া হয় এবং ২০০৮ সালের শুরুতে তত্ত্বাবধায়ক সরকারের আমলে অস্ট্রেলিয়ান অ্যালেক্স ওয়ার্কস কোম্পানির পরিচালনায় নেচার ব্যাক নামে একটি প্রতিষ্ঠানের নিকট লিজ দেয়া হলে তারা কিছু দিন চালানোর পর তা বন্ধ করে দিলে আওয়ামী লীগের নেতৃত্ত্বাধীন মহাজোট ক্ষমতায় আসার পর সেই লিজ চুক্তি বাতিল করে এবং বিজেএমসির ব্যবস্থাপনায় নিয়ে এসে ২০১৯ সালে পরীক্ষামূলকভাবে পুনরায় চালু করে।

অবকাঠামো 
এই বৃহদায়তন শিল্প-কমপ্লেক্সটি ১৯.৭৬৩ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা 
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। এখানে ৪৩০ সাধারণ শ্রমিক ও ৪৯ কর্মকর্তা-কর্মচারী কর্মরত আছে।

উৎপাদন ক্ষমতা 
এই মিলে রয়েছে ৭০ সিবিসি লুম এবং গড়ে এর মাসিক উৎপাদন ক্ষমতা ১৭৫ মেট্রিক টন সিবিসি লুম।

উৎপাদিত পণ্য 
 কার্পেট ব্যাকিং কাপড়।

আরও দেখুন 
 বাংলাদেশ পাটকল করপোরেশন;
 বাংলাদেশের পাটকলগুলোর তালিকা।

তথ্যসূত্র

বহিঃসংযোগ 
 এম.এম. জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।

১৯৬৯-এ প্রতিষ্ঠিত
বাংলাদেশের পাটকল
টম বার্ট

টমাস ব্রাউনিং বার্ট (; জন্ম: ২২ জানুয়ারি, ১৯১৫ - মৃত্যু: ২৪ মে, ১৯৮৮) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৫৩ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন টম বার্ট।

প্রথম-শ্রেণীর ক্রিকেট 
১৯৪৩-৪৪ মৌসুম থেকে ১৯৫৪-৫৫ মৌসুম পর্যন্ত টম বার্টের প্রথম-শ্রেণীর খেলোয়াড়ী জীবন চলমান ছিল। ক্যান্টারবারির পক্ষে প্রথম-শ্রেণীর ক্রিকেট খেলায় অংশ নিতেন। ১৯৫৪-৫৫ মৌসুমে ক্যান্টারবারির পক্ষে শেষ পাঁচটি খেলায় এমসিসির বিপক্ষে খেলেন। জনি ওয়ারডলের এক ওভারে ২৪ রান তুলেছিলেন তিনি।

প্লাঙ্কেট শীল্ড প্রতিযোগিতায় ১৭ বছর বয়সে ওতাগোর পক্ষে প্রথমবারের মতো খেলতে নেমে নোয়েল ম্যাকগ্রিগর প্রথম বলেই তার কাছ থেকে চার মেরে যাত্রা শুরু করেন। এরপর, ঐ একই ওভার থেকে আরও দুইটি বাউন্ডারি মেরেছিলেন তিনি।

প্রথম-শ্রেণীর ক্রিকেটে সর্বমোট ৮৪ খেলায় অংশ নিয়েছিলেন। অধিকাংশই ছিল ক্যান্টারবারির পক্ষে। ১৯৪৩ থেকে ১৯৫৫ সালের মধ্যে ২২.১৯ গড়ে ৪০৮ উইকেট দখল করেন।

আন্তর্জাতিক ক্রিকেট 
সমগ্র খেলোয়াড়ী জীবনে দশটিমাত্র টেস্টে অংশগ্রহণ করেছেন টম বার্ট। ২১ মার্চ, ১৯৪৭ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৬ মার্চ, ১৯৫৩ তারিখে ওয়েলিংটনে সফরকারী দক্ষিণ আফ্রিকার বিপক্ষে সর্বশেষ টেস্টে অংশ নেন তিনি।

১৯৪৯ সালে ইংল্যান্ড গমন করেন। এ সফরে সংগৃহীত ১২৮ উইকেট নিউজিল্যান্ডের রেকর্ড হিসেবে বিবেচিত হয়ে আসছে। উইজডেনের চার্লস ব্রে মন্তব্য করেন যে, অফ স্ট্যাম্প বরাবর নিখুঁতভাবে বল ফেলে প্রতিপক্ষীয় ব্যাটসম্যানদেরকে সর্বদাই ব্যতিব্যস্ত করে রেখেছিলেন।"

ছয় বছরের অধিক সময় নিয়ে দশটি টেস্টে অংশগ্রহণ ছিল তার। একনাগাড়ে দীর্ঘ সময়ে ধরে বোলিং করতে পারতেন, উইকেটও পেয়েছেন প্রচুর। নিচেরসারির ব্যাটসম্যান হিসেবে কার্যকরী রান তুলতেন। ১৯৫২-৫৩ মৌসুমে দক্ষিণ আফ্রিকার বিপক্ষে প্রথম টেস্টে খেলার পর বাদ পড়েন। বার্ট সাটক্লিফের আত্মজীবনীকার রিচার্ডে ব্রুক উল্লেখ করেন যে, ঐ সময়ে অতিরিক্ত ওজনের শিকারে পরিণত হওয়া বেশ কয়েকজন ক্রিকেটারের অন্যতম ছিলেন তিনি। পরবর্তী মৌসুমে দক্ষিণ আফ্রিকা সফরে উপেক্ষার পাত্রে পরিণত হন। অভিজ্ঞতাবিহীন এরিক ডেম্পস্টার, ম্যাট পুর ও বিল বেলকে দলে নেয়া হয়। এরপর আর তাকে টেস্টে আঙ্গিনায় খেলতে দেখা যায়নি।

ব্যক্তিগত জীবন 
১৯৩৭ থেকে ১৯৩৮ সালের মধ্যে নিউজিল্যান্ড জাতীয় হকি দলে খেলেছেন। ২৪ মে, ১৯৮৮ তারিখে ৭৩ বছর বয়সে নিউজিল্যান্ডের ক্রাইস্টচার্চ এলাকায় টম বার্টের দেহাবসান ঘটে। স্বীয় ভ্রাতা নোয়েল বার্ট ও ভ্রাতৃষ্পুত্র ওয়েন বার্ট ক্যান্টারবারির পক্ষে প্রথম-শ্রেণীর ক্রিকেট খেলেছিলেন।

তথ্যসূত্র

আরও দেখুন 
 জ্যাক কাউয়ি
 ওয়াল্টার হ্যাডলি
 ইয়ান সিনক্লেয়ার	
 নর্দার্ন ডিস্ট্রিক্টস ক্রিকেট দল
 নিউজিল্যান্ডীয় টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯১৫-এ জন্ম
১৯৮৮-এ মৃত্যু
ক্যান্টারবারির ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
সাউথ আইল্যান্ডের ক্রিকেটার
মধ্য ইংরেজি

মধ্যযুগীয় ইংরেজি ইংরেজি ভাষার একটি সময় বা যুগ। নরমান কঙ্কোয়েস্ট (নরমান রা ইংল্যান্ড আক্রমণ করে ১০৬৬ সালে) থেকে লেট পনেরশ শতাব্দি পর্যন্ত। ইংরেজি  লক্ষনীয় পরিবরর্তন এর মধ্যে দিয়ে যায় ওল্ড ইংলিশ বা পুরাতন যুগের পরে। এ ব্যাপারে অভিজ্ঞ দের মধ্যে মত ভেদ আছে। অক্সফোর্ড ডিক্শনারির মতে মিডল ইংলিশ বা মধ্য যুগীয় ইংরেজি হচ্ছে সেই সময় যখন মধ্য যুগীয় ইংরেজি তে কথা বলা হত (১১৫০ থেকে ১৫০০ সালের মাঝে)। ইংরেজি ভাষার এই ধাপ মোটামুটি উচ্চ এবং মধ্য যুগের শেষ সময়ের পরে আসে।

মধ্য যুগীয় ইংরেজি তে ব্যকরন গত, উচ্চারন গত এবং লেখনীর ধরনে (orthography)প্রচুর পরিবর্তন আসে। এমন কি মধ্য যুগীয় লেখনী ধরন ও একেক অঞ্চল ভেদে ভিন্ন। এই যুগের যে সব লেখা এখনো টিকে আছে  সেগুলো এই অঞ্চল ভেদে লেখনির ভিন্নতা স্পষ্ট ভাবে প্রকাশ করে।  পুরনো বা ওল্ড ইংরেজি যথেষ্ট কাঠামোবদ্ধ ছিল। কিন্তু মধ্য যুগীয় ইংরেজি সেই কাঠামবদ্ধতা হারিয়ে ভঙ্গুর হয়, অঞ্চল ভিত্তিক পরিবরর্তনশীল হয় এবং ব্যবহারের উপর ভিত্তি করে ব্যাপক পরিবরর্তন হয়। এই যুগের একদম শেষ দিকে ১৪৭০ সালের দিকে জোহানেস গুটেনবার্গের প্রিন্টিং প্রেস আবিষ্কার হবার মাধ্যমে এবং লন্ডন এর একটি উপভাষা (চ্যান্সারি স্ট্যান্ডারর্ড) কে ভিত্তি করে নতুন একটি কাঠামো প্রতিষ্ঠিত হয়। এই ভাষা ই পরবরর্তি তে আধুনিক ইংরেজি ভাষার কাঠামো দাড় করায়। যদিও সে সময় কার উচ্চারন থেকে আধুনিক ইংরেজির উচ্চারন যথেষ্ট পরিবরর্তিত হয়েছে। মধ্য যুগীয় ইংরেজির পরে আর্লি মডার্ন ইংলিশ (বা প্রাক আধুনিক ইংরেজি) ভাষার আগমন ঘটে। প্রাক আধুনিক ইংরেজি আনুমানিক ১৬৫০ সাল পর্যন্ত ব্যবহার এ ছিল। স্কটস ভাষা এক ই সাথে উত্তর আম্ব্রিয়ান একটি উপভাষা থেকে বিকশিত হচ্ছিল, যা দক্ষিণ পূর্ব স্কটল্যান্ড এ ব্যবহার করা হচ্ছিল প্রায় এক ই সময়ে।

মধ্যযুগীয় ইংরেজির সময় প্রাচীন বা ওল্ড ইংরেজি থেকে আসা ব্যাকরন গত অনেক বৈশিষ্ট্য সরল হয়ে যায় অথবা একদম ই অদৃশ্য হয়ে যায়। বিশেষ্য, বিশেষণ এবং ক্রিয়া (Noun, Adjective and verb) কমতে থাকে, আকারে এবং পরিমানে, এবং শেষ পর্যন্ত বিলুপ্ত হয়ে যায়। নরম্যান ফ্রেঞ থেকে বিপুল পরিমাণ শব্দ এসে যোগ হয় বিশেষত রাজনীতি, আইন, ধর্ম এবং শিল্পের জন্যে ব্যবহৃত শব্দ। বেসশির ভাগ ইংরেজি শব্দের উৎস জার্মান থেকে আসা এবং এদের মধ্যে প্রাচীন নর্স ভাষার প্রভাব লক্ষনীয়। উচ্চারন এ লক্ষনীয় পরিবর্তন আসে এ সময়ে বিশেষত দীর্ঘ স্বরবর্ন আর ডিপথং (দ্বিত্ব স্বরবর্ন) গুলো পরবরর্তি সময়ে মধ্য যুগীয় ইংরেজির সময় স্বরবর্ন পরিবর্তন এর মধ্যে দিয়ে যায়।

তথ্যসূত্র

ইংরেজি ভাষাসমূহ
মধ্যযুগীয় ভাষা
রায়বেরেলি

রায়বেরেলি ভারত-এর উত্তর প্রদেশ রাজ্যের একটি শহর ও পৌরসভা। এটি রায়বেরেলি জেলার প্রশাসনিক কেন্দ্র। শহরটি "সাই" নদীর তীরে অবস্থিত। এটি লখনউ শহর থেকে ৫১ মাইল দক্ষিণ-পূর্বে অবস্থিত।

এই শহরে প্রায় ১৯১০৫৬ জন লোকের বসবাস। এখানে জনসংখ্যার ঘনত্ব প্রতি বর্গ কিলোমিটারে প্রায় ৭৩৯ জন।

উল্লেখযোগ্য মানুষ 

শ্রীশচন্দ্র দীক্ষিত (রাজনীতিবিদ)
মীনাক্ষী দীক্ষিত (অভিনেত্রী)
মহাবীর প্রসাদ দ্বিবেদী (কবি, লেখক)
ইন্দিরা গান্ধী (ভারতের ৩য় প্রধানমন্ত্রী)
মালিক মুহম্মদ জায়সী (কবি, লেখক)
মহারাজা চান্দু লাল (poet, রাজনীতিবিদ)
লীলা মিশ্র (অভিনেত্রী)
উমাশঙ্কর মিশ্র (রাজনীতিবিদ)
আবুল হাসান আলী নদভী (পণ্ডিত, লেখক)
মুনাওয়ার রানা (কবি, লেখক)
সৈয়দ সিবতে রাযি (রাজনীতিবিদ, আসাম ও ঝাড়খণ্ডের প্রাক্তন রাজ্যপাল)
দীননাথ সেবক (প্রাক্তন বিধায়ক, প্রাক্তন মন্ত্রী, উত্তরপ্রদেশ সরকার)
অশোক সিং (রাজনীতিবিদ)
দীনেশ প্রতাপ সিং (রাজনীতিবিদ)
সুধা সিং (ক্রীড়াবিদ)
আর. পি. সিং (ক্রিকেটার)
স্বপ্নিল সিং (ক্রিকেটার)

তথ্যসূত্র

বহিঃসংযোগ 
রায়বেরেলির অফিসিয়াল ওয়েবসাইট 

রায়বেরেলি
ওয়েব ডেভেলপমেন্ট

ওয়েব সার্ভারে জমা রাখা তথ্য ইন্টারনেট ও ওয়েব ব্রাউজাররের মাধ্যমে দর্শনযোগ্য করার প্রক্রিয়াই ওয়েব ডেভেলপমেন্ট।

ওয়েব ডেভেলপমেন্ট একটি জনপ্রিয় পেশা। এই পেশার উপর অনেকই জীবিকা নির্বাহ করে। যে ব্যক্তি ওয়েবসাইট তৈরী বা ডেভেলপ করে তাকে ওয়েব ডেভেলপার বলা হয়। ওয়েব ডেভেলপার ওয়েবসাইটের ডিজাইন বা চিত্র অনুসরণ ক’রে ক্লায়েন্ট সাইড ভাষা ও সার্ভার সাইড ভাষাগুলো ব্যবহার ক’রে ওয়েবসাইট তৈরি বা ডেভেলপ করে।

ওয়েব ডেভেলপমেন্ট-এর প্রচলিত সংজ্ঞাগুলো হচ্ছে —

 একটি ওয়েবসাইটকে তৈরী করা থেকে শুরু করে ইন্টারনেটে লাইভ করা পর্যন্ত যে সকল কাজ করতে হয় সেই সকল কাজকে একসঙ্গে ওয়েব ডেভেলপমেন্ট বলা হয়।  
 ওয়েব সার্ভারে জমা রাখা তথ্য ইন্টারনেটের মাধ্যমে দর্শনযোগ্য করার সফটওয়্যার তৈরী করাকে ওয়েব ডেভেলপমেন্ট বলা হয়।

ওয়েব ডেভেলপমেন্ট-এর ধাপ 
ওয়েব ডেভেলপমেন্ট তিন ধাপে বিভক্ত —

ফ্রন্ট-এন্ড ওয়েব ডেভেলপমেন্ট 
ওয়েব ডিজাইনাররে অঙ্কিত চিত্র বা পরিকল্পনা অনুসারে ওয়েবসাইটের দৃশমান স্ট্যাটিক ওয়েব পৃষ্ঠা তৈরী করাই ফ্রন্ট-এন্ড ওয়েব ডেভেলপমেন্ট। ফ্রন্ট-এন্ড ওয়েব ডেভেলপমেন্ট ওয়েব ডেভেলপমেন্টের প্রথম ধাপ। যে ওয়েব ডেভেলপার ওয়েব ডিজাইনারের নিকট হতে পাওয়া চিত্র অনুসারে বা ওয়েব ডিজাইনারের পরিকল্পনা অনুসারে স্ট্যাটিক ওয়েব পৃষ্ঠা তৈরী করে তাকে ফ্রন্ট-এন্ড ওয়েব ডেভেলপার বা ফ্রন্ট-এন্ড ডেভেলপার বলা হয়। একজন ফ্রন্ট-এন্ড ওয়েব ডেভেলপারের স্ট্যাটিক ওয়েব পৃষ্ঠা তৈরীর কলাকৌশল সম্পর্কে গভীর জ্ঞান থাকে।

একজন ফ্রন্ট-এন্ড ওয়েব ডেভেলপার ক্লায়েন্ট সাইড ভাষা (এইচটিএমএল, সিএসএস, জাভাস্ক্রিপ্ট ) ব্যবহার করে স্ট্যাটিক ওয়েব পৃষ্ঠা তৈরী করে থাকে। ফ্রন্ট-এন্ড ওয়েব ডেভেলপারের তৈরী স্ট্যাটিক ওয়েব পৃষ্ঠা অনুসরণ ক’রে ব্যাক-এন্ড ওয়েব ডেভেলপার ওয়েবসাইটের ব্যাক-এন্ড তৈরি বা ডেভেলপ করে।

ব্যাক-এন্ড ওয়েব ডেভেলপমেন্ট 
স্ট্যাটিক ওয়েব পৃষ্ঠাকে ডাইনামিক ওয়েব পৃষ্ঠায় রূপান্তর করায় ব্যাক-এন্ড ওয়েব ডেভেলপমেন্ট। ব্যাক-এন্ড ওয়েব ডেভেলপমেন্ট ওয়েব ডেভেলপমেন্টের প্রথম ধাপ। যে ওয়েব ডেভেলপার স্ট্যাটিক ওয়েব পৃষ্ঠাকে ডাইনামিক ওয়েব পৃষ্ঠায় রূপান্তর করে তাকে ব্যাক-এন্ড ওয়েব ডেভেলপার বা ব্যাক-এন্ড ডেভেলপার বলা হয়। একজন ব্যাক-এন্ড ওয়েব ডেভেলপার ডাইনামিক ওয়েব পৃষ্ঠা তৈরীর কলাকৌশল সম্পর্কে গভীর জ্ঞান থাকে।

একজন ব্যাক-এন্ড ওয়েব ডেভেলপার সার্ভার-সাইড ভাষা (পিএইচপি, পাইথন, এএসপি ডট.নেট ইত্যাদি ) ও RDBMS (মাইএসকিউএল, mongoDB ইত্যাদি ) ব্যবহার করে ডাইনামিক ওয়েব পৃষ্ঠা তৈরী করে থাকে ব্যাক-এন্ড ওয়েব ডেভেলপার ফ্রন্ট-এন্ড ওয়েব ডেভেলপারের তৈরী স্ট্যাটিক ওয়েব পৃষ্ঠা বা ওয়েব ডিজাইনারের তৈরী স্ট্যাটিক ওয়েব পৃষ্ঠাকে ডাইনামিক ওয়েব পৃষ্ঠায় রূপান্তর করে।

তথ্যসূত্র
দি ডিরেক্টর

দি ডিরেক্টর হল একটি বাংলাদেশি চলচ্চিত্র। চলচ্চিত্রটি পরিচালনা করেছেন ও গল্প লিখেছেন কামরুজ্জামান কামু। চলচ্চিত্রটিতে অভিনয় করেছেন মারজুক রাসেল, সাদিকা পারভিন পপি, মোশাররফ করিম, কামরুজ্জামান কামুসহ আরো অনেকে।

২০১৩ সালে চলচ্চিত্রটি মুক্তির জন্য সেন্সরে জমা দেয়া হয়, তবে সেসময় ছবিটির বিরুদ্ধে একাধিক অভিযোগ আনা হলে এর মুক্তি আটকে যায়। দীর্ঘদিন ছবিটি সেন্সরবোর্ডে পড়ে থাকে। পরে ২০১৫ সালে সেন্সর থেকে এটি মুক্তির ছাড়পত্র পায়। তবে উপযুক্ত পরিবেশক না পাওয়ার কারণে এটি আর প্রকাশ হয়নি। পরে ২০১৯ সালে এটিকে ইউটিউবে মুক্তি দেয়া হয়।

অভিনয়ে
 মারজুক রাসেল
 সাদিকা পারভিন পপি
 মোশাররফ করিম
 কামরুজ্জামান কামু
 নাফিসা চৌধুরী নাফা
 কচি খন্দকার
 তানভিন সুইটি
 নাদিরা নাসিম চৈতি
 নাফিসা জাহান
 বাপ্পি আশরাফ
 তারেক মাহমুদ

মুক্তি
চলচ্চিত্রটি ২০১৯ সালের রোযার ঈদ উপলক্ষে ঈদের রাত ৯টা ৫৫ মিনিটে সানবিডিটিউবের ইউটিউব চ্যানেলে চলচ্চিত্রটি মুক্তি পায়।

তথ্যসূত্র

বাংলা ভাষার চলচ্চিত্র
বাংলাদেশী চলচ্চিত্র
২০১৯-এর চলচ্চিত্র